《怀黄太史》
宋代·洪朋

诗家今独步，舅氏大名稀。屈宋堪奴仆，曹刘在指挥。

禅心元诣绝，世事更忘机。最喜熊儿去，遥怜雁羽飞。

九秋悲偃月，万里寄摩围。昭代新周典，明年归未归。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。